Hún vex mest á láglendi upp að 300 m hæð , nær 400 metrum við Víðiker og Svartárkot í Bárðardal , og er í 680 - 700 m hæð við hitulaug nyrðri og Laufrönd í Ódáðahrauni . Bikarblöðin eru heldur styttri , bleikleit eða grænfjólublá , himnurend . Fræflarnir hafa gular frjóhirzlur sem eru aðeins 0,2 - 0,3 mm að stærð . Ein fræva er í miðju blóminu , hún verður að bjúglaga , 5 - 12 mm löngum og 2 - 3 mm breiðum skálp með allmörgum gulbrúnum eða rauðbrúnum fræjum sem eru allt að 1 mm í þvermál .